google/wiki40b huggingface dataset:
Bodø bybuss

Bodø bybuss er bussene som trafikkerer i byområdet i Bodø. Bybussene har fire linjer, linje 1, 2, 3 og 4, som har henholdsvis fargene rød, blå, gul og grønn. Bybusskonseptet startet 1. oktober 2012, og dekker mesteparten av byen, Bodø lufthavn i tillegg til forstedene Tverlandet og Løpsmarka. Samtlige ruter går via Bodø sentrum og City Nord.

Rutene

Rute 1 går fra Langstranda - Bodø lufthavn - Aspåsen - Bodø sentrum - City Nord - Hunstadkrysset - Hunstad ungdomsskole - Universitetet i Nordland - Bjørndalslia.
Rute 2 går fra Oksebakken i Løpsmarka - Flatvoll - Solvoll - Bodø sentrum - Aspåsen - Bodø vgs - City Nord - Bodøsjøen - Alstad - Hunstadkrysset - Limyra - Universitetet i Nordland - Skavdalslia.
Linje 3 går fra Vollen - Rønvikleira - Bodø stasjon - Bodø sentrum - Aspåsen - Olav V gate - City Nord - Stadiontunet - Rønvik sykehus - Stordalen.
Linje 4 går fra Bodø lufthavn - Hammarn - Bodø sentrum - City Nord - Hunstadkrysset - Mørkved holdeplass - Hopen - Tverlandet - Saltstraumen.
Kvalifisering til Håndball-EM 2018 for menn

Kvalifisering til Håndball-EM 2018 for menn startet 29. oktober 2014 og vil avsluttes sommeren 2017. 38 nasjoner konkurrerer om 15 ledige plasser, da vertsnasjonen Kroatia er automatisk kvalifisert. Lag i trekningene er sortert etter plassering på EHFs nasjonsranking.

Første kvalifiseringsrunde

Trekningen ble foretatt 22. juli 2014 i Wien i Østerrike.
Ni av lagene som ikke avanserte fra første kvalifiseringsrunde i 2016 ble delt inn i tre grupper à tre lag. Det beste laget i hver gruppe avanserer til playoffkamper mot de tre dårligste lagene fra andre kvalifiseringsrunde i 2016.

Andre kvalifiseringsrunde

Trekningen ble foretatt 14. april 2016 i Dubrovnik.
Lagene ble delt inn i syv grupper à fire lag. De to beste i hver gruppe, pluss beste gruppetreer kvalifiserer seg til EM-sluttspillet.
Førsteordens logikk

Førsteordens predikatlogikk er i logikk et språk, med tilhørende semantikker og kalkyler, som beskriver objekter og deres relasjon til hverandre.

Førsteordens språk

Et førsteordens språk er et tripel , hvor  er en mengde konstantsymboler,  er en mengde funksjonssymboler, og  er en mengde relasjonssymboler. Assosiert med hvert funksjon- og relasjonssymbol er ariteten, som er et naturlig tall som forteller hvor mange argumenter symbolet forventer.
Disse symbolene kalles de ikke-logiske symbolene.

Modellteori for førsteordens logikk

En standard måte å beskrive modeller for førsteordens logikk på er som følger.
39. strategiske missildivisjon

39. strategiske missildivisjon (russisk 39-я гвардейская ракетная Глуховская ордена Ленина, Краснознаменная орденов Суворова, Кутузова и Богдана Хмельницкого дивизия) er en missildivisjon i det russiske forsvaret som er del av 33. strategiske rakettarmé. 
Fullt navn er 39. Garde Glukov Røde Fane med orden etter Lenin, Suvorov, Kutuzov og Bogdan Khmelnitskovo. Divisjonen er forlagt til Novosibirsk i Novosibirsk oblast.
Třebíč (distrikt)

Třebíč (tsjekkisk: Okres Třebíč) er et av fem distrikter (okres) i regionen Vysočina i Den tsjekkiske republikk. Distriktets hovedstad er Třebíč, som er Vysočinaregionens nest største by etter Jihlava.
Distriktet består av 167 kommuner, herav 6 bykommuner og 8 småbyer.
Distriktet har et areal på 1,463,07 km. Innbyggertallet var 113 330 i 2012.
Friidrett under Panamerikanske leker 1959

Friidrett under Panamerikanske leker 1959 ble avviklet i Chicago, Illinois i USA 1959 i perioden 27. august til 7. september 1959. Det var tredje gangen som lekene ble arrangert. Det var 32 øvelser, 22 for menn og ti for damer. USA ble beste nasjon med tjueseks gullmedaljer foran Den vestindiske føderasjonen med to.
Autodromo Nazionale di Monza

Historie

Banen ble bygget mellom mai og juni i 1922 av 3 500 arbeidere.  Den var nesten identisk med dagens, bortsett fra at man etter Parabolica gikk inn på en 4490 meter lang ovalbane som ble kalt Pista Alta Velocità. Det gjorde at banen ble nøyaktig 10.000 meter. Byggingen av banen var finansiert av Automobile Club di Milano.
Under Italia Grand Prix i 1928 omkom Emilio Materassi og 27 tilskuere i den verste ulykken noen gang i italiensk racing. Dette førte til at ovalbanen ikke ble brukt frem til 1932.
I perioden 1938-1939 ble det gjort en større ombygging. Man bygde nye tribuner, innganger og la nytt dekke på banen. I tillegg flyttet man deler av banen og la til to nye svinger. Resultatet ble en 6 300 meter lang bane som ble benyttet frem til 1954.
Etter flere stygge ulykker på ovalen bygget man noen nye sjikaner for å dempe farten, men fra 1969 ble ovalen tatt bort. Restene av banen finnes imidlertid som minner over en svunnet tid.
I 1972 bygde man Variante Ascari som er en langsom sjikane før rettstrekket på baksiden av banen.  To år etter gjorde man sjikanen litt raskere før man i 1976 bygde to nye sjikaner, Variante Rettifilo og Variante della Roggia.
Asiamesterskapet i fotball for kvinner 2003

Asiamesterskapet i fotball for kvinner 2003 ble arrangert i Thailand mellom den 8. og 21. juli 2003. Det var det fjortende arrangementet av Asiamesterskapet i fotball for kvinner. Det var 14 lag med i kvalifiseringen, det samme som i sist mesterskap i 2001.
Det var de samme lagene som forrige mesterskap, med unntak av at Malaysia ikke stilte, mens Burma debuterte. Nord-Korea vant finalen for andre gang. Tapende finalist var Kina. Mesterskapet var også kvalifisering til VM samme år, og Nord-Korea og Kina kvalifiserte seg direkte. Sør-Korea vant bronsefinalen, og gikk til omspill om plass i VM.
YOPER

YOPER eller Yoper Linux, en forkortelse for Your Operating System, er en tidligere Linuxdistribusjon fra New Zeeland. Distribusjonen benyttet skrivebordsmiljøene KDE, LXDE og Xfce i tillegg til vindusbehandleren Fluxbox. Distribusjonen hadde 32-biter x86 (i686) som plattform. Den la vekt på å tilby optimaliseringer for å gjøre den til den raskeste plattform.

Første versjon ble lansert 5. mars 2003. Siste versjon var 2010 som ble lansert 30. april 2010.
Vietnamesisk mat

Vietnamesisk mat er mat som tilberedes og spises i Vietnam. Hva som er vietnamesisk mat varierer sterkt. På kysten er fisk vanlig, mens kjøttretter er mer vanlig i innlandet. Buddhismen har ført til at landet også har lang tradisjon for vegetarisk mat, mens gjennomsnittsvietnameseren spiser mye kjøtt, og ser ikke-animalske matvarer som et tegn på fattigdom. Det er også betydelige forskjeller mellom de nordlige og sørlige delene av landet.
Det vietnamesiske kjøkken kan deles i tre regioner: Nord-, Sentral- og Sør-Vietnam. Den nordlige regionen er vietnamesisk kjerneland og noen av de mest kjente rettene kommer herfra, som f.eks nudelsuppen Phở som serveres overalt, og mer eksotiske kjøtt, som hundekjøtt, spises mer i nord. I det sentrale Vietnam er maten mer krydret og et måltid består ofte av flere sideretter. Maten i den sørlige delen av landet er mer inspirert av ytre påvirkninger på grunn av den lange perioden under fransk styre og tidligere også en stor kinesisk minoritet.
Babylonsk matematikk

Babylonsk matematikk er matematikken som utviklet  seg i Mesopotamia for 5 000 år siden. Allerede rundt 3000–2000 f.Kr. hadde babylonerne et godt utviklet system for å uttrykke tall og beregninger. Babylonerne benyttet et seksagesimalsystem, et posisjonssystem med grunntall 60. Stillingen til tallet avgjorde betydningen som i titallsystemet. I noen tilfelle benyttet de også et tegn for null. Det store grunntallet 60 har sin forklaring i at to tidligere tallsystem ble satt sammen til ett.
De benyttet store tallberegninger i forbindelse med astronomiske utregninger, og flere moderne inndelinger kan spores tilbake til babylonske kilder. Et eksempel på dette er inndelingen av en vinkel i grader, minutter og sekunder. At sirkelen er inndelt i 360° kommer trolig at de regnet året til å bestå av 360 dager, slik at en grad tilsvarte til et daglig skritt av sola i ekliptikken.
Vicious Rumors

Vicious Rumors er et amerikansk power metal-band etablert i San Francisco Bay Area i 1979.
Gitarist Geoff Thorpe er det eneste medlemmet som har vært med i alle besetningene.
890-årene

-- 890 -- 891 -- 892 -- 893 -- 894 -- 895 -- 896 -- 897 -- 898 -- 899
Tiårsoversikt
Langfjordeid

Langfjordeid (også kalt Langvasseid, kvensk: Vuononperä) er ei bygd i Sør-Varanger kommune i Finnmark. Den ligger innerst i Langfjorden, på et 0,5 kilometer bredt eid mellom fjorden i nord og Langfjordvatnet i sør. Mellom fjorden og vatnet renner Langfjordelva.
Fylkesvei 885 passerer like øst for bygda. Avstanden til Kirkenes er rundt 19 kilometer.
Yangyuan

Yangyuan (kinesisk: 阳原县; pinyin: Yángyuán Xiàn) er et fylke i provinsen Hebei i Folkerepublikken Kina. Det ligger under byprefekturet Zhangjiakou. 
Fylket hadde 269 246 innbyggere i 1999.

Kulturminner

Steinalderfunnstedetene som går under samlebetegnelsen Nihewan (Nihewan yizhi qun, 泥河湾遗址群) ble i 2001 oppført på listen over kulturminner i Folkerepublikken Kina. Blant disse funnstedene er Xiaochangliang, der den franske paleontologen og presten Pierre Teilhard de Chardin gjorde viktig arbeid i 1930-årene.
Til fylkets attraksjoner hører dessuten Zaoxitang-varmekilden (Zaoxitang wenquan, 澡洗塘温泉), Zhenzhu-kilden (Zhenzhuquan, 珍珠泉) og det buddhistiske Jiufengtempelet (Jiufeng si, 鹫峰寺).

Samferdsel

Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Politbyrået for det vietnamesiske kommunistparti

Politbyrået for det vietnamesiske kommunistparti er det høyeste beslutningsnivået i Det vietnamesiske kommunistparti i periodene mellom møtene i sentralkomiteen. Sentralkomiteen, som velges av partiets nasjonalkongress, partiets høyeste organ, og umiddelbart etter hver kongress velger sentralkomiteen politbyrået og generalsekretær, som leder partiets daglige virksomhet.
Sentralkomiteen kan i prinsippet sette til side vedtak i politbyrået, men dette er svært sjeldent. Dette skjedde eksempelvis da kompromisskandidaten Lê Khả Phiêu ble avsatt i 2001, før den tiende nasjonalkongress 18. til 25. april 2006. Sentralkomitéen satte da til side et vedtak i politbyrået, og et flertall i sentralkomiteen stemte for å fjerne Phiêu som generalsekretær.
Politbyrået har for tiden 14 medlemmer, med landets president Trương Tấn Sang som det høyest rangerte medlemmet, forsvarsminister Phùng Quang Thanh som det nest høyest rangerte medlemmet, og statsminister Nguyễn Tấn Dũng som det tredje rangerte medlemmet.
Cause célèbre

En cause célèbre (fl.: causes célèbres, fransk for «berømt sak») er en sak eller hendelse som skaper kontrovers og offentlig debatt og oppmerksomhet. Uttrykket brukes særlig i forbindelse med juridiske saker. Uttrykket stammer fra det 37-bind store Nouvelles Causes Célèbres fra 1763.
Et eksempel er Caryl Chessman.
Roadracing

Roadracing er en motorsport der førere av motorsykler konkurrerer i hastighetsløp på en asfaltbane. Sporten kjennetegnes av høye hastigheter, krappe svinger og tette dueller mellom førerne.
I Norge finnes tre godkjente roadracingbaner: Vålerbanen på Braskereidfoss i Hedmark, Rudskogen ved Rakkestad i Østfold og Arctic Circle Raceway ved Storforshei i Nordland.

MotoGP

Den mest prestisjetunge serien i roadracing er MotoGP. Her brukes prototype motorsykler som det ikke er mulig å få kjøpt i noen butikk.
MotoGP ble arrangert for første gang i 2002 og tok over for 500-klassen som fra 1949 var hovedklassen i over 30 år. I perioden 2002-2006 var klassen åpen for firetakts motorsykler inntil 990 kubikkcentimeter. Fra og med 2007 er klassen for firetakts motorsykler inntil 800 kubikkcentimeter.

Superbike-VM

Det kjøres med modifiserte motorsykler som er homologiserte og da er basert på en standard motorsykkel som kan kjøpes i butikk. Her er Superbike-hovedklassen. Dette er firesylindret 1000ccm sykler med over 220hk og en minumumsvekt på 162kg. Det er også tillatt med tosylindret sykler på 1200ccm og tresylindret sykler på 900ccm.
I dette mesterskapet kjøres det også 600 Supersport, som er basert på en 600ccm motorsykkel, men som i Superbike er motor og chassis kraftig modifisert. Effekten på disse er nesten 150 hk.

Nordisk Mesterskap

Dette mesterskapet samler de beste roadacingførerne i Norden og kjøres i Finland, Sverige, Norge og Danmark. Mesterskapet kjøres som en del av de respektive nasjonale mesterskapene.
Det har vært flere nordmenn som har vunnet dette mesterskapet de siste årene. Oddgeir Havnen, Trond Lervik og Carl Berthelsen har stått på toppen av pallen og blitt kronet som nordisk mester i hovedklassen Superbike. Carl Berthelsen var den siste nordmannen som tok denne tittelen i 2007
16. SPETSNAZ-brigade

16. SPETSNAZ-brigade (russisk 16-я отдельная бригада специального назначения, forkortet 16-я обрспн, 16. brspn) er en brigade i det russiske forsvaret. Brigaden ble etablert i Sovjetunionen i 1952 og var i 2017 en SPETSNAZ-brigade i de væpnede styrkene i Vestre militærdistrikt i Russland.

Borgerkrigen i Tadsjikistan

Under borgerkrigen støttet brigaden den russiske 201. motoriserte infanteridivisjonen forlagt til Tadsjikistan.

Borgerkrigene i Tsjetsjenia

Under de to borgerkrigene støttet brigaden de russiske avdelingene i Tsjetsjenia.

Den russisk-georgiske krigen i 2008

I 2008 støttet brigaden de russiske avdelingene i Abkhazia, mellom annet ved å ødelegge et georgisk forsyningslager.
Det humanistiske fakultet (UiB)

Det humanistiske fakultet er det største fakultetet ved Universitetet i Bergen. Fakultetet er blant de beste innen sitt felt i Norden.

Fagtilbud

Fakultetet har ca. 3700 studenter og 460 ansatte. Det er 450 bachelor- og masterkandidater i året og der er registrert 127 på doktorgradsprogram i 2008. Det tilbys 12 årsstudium, 19 bachelorprogram, 27 masterprogram og 3 integrerte masterprogram. Leder for fakultetet er dekana Margareth Hagen.

Bygget

HF-bygget ligger ved Sydnesplassen på Sydneshaugen ved Universitetsbiblioteket i Bergen og Johanneskirken. Det benyttes auditorium og grupperom ved Sydneshaugen skole.

Studentengasjement

Det eksisterer studentdemokratiske organ på alle nivå ved HF. Det høyeste organet er Humanistisk studentutvalg (HSU) som er bindeleddet mellom alle studentene ved fakultetet og fakultetsledelsen. I tillegg eksisterer det flere instituttutvalg, og studenter er representert i alle viktige råd og utvalg ved fakultetet.
Fredsgatan

Fredsgatan er en gate i Norrmalm i det sentrale Stockholm. Gaten strekker seg fra Gustav Adolfs torg til Tegelbacken og er ca 350 meter lang. Ved Tegelbacken går gaten ved Norrströmkanalen over i Rosenbadsparken. 
Navnet Fredsgatan  stammer fra Clas Flemings store reguleringsplan 1637-1640, en omveltning som foregikk mens den engelske armé førte krig i Tyskland. Gaten ble nevnt for første gang i 1646 i forbindelse med en stensetting i den vestlige delen. Gatenavnet er sannsynligvis en hentydning til kongressen som førte til Freden i Westfalen i 1648.
Da byens forretningssenter på begynnelsen av 1900-tallet flyttet nordover fra Gamla stan til det sydlige Klara-distriktet og Kungsträdgården ble en stor del av gatens eldre bygninger revet for å gjøre plass til de nye bankpalasser og kontorbygninger. Til gjengjeld var gaten nærmest upåvirket av Norrmalmsreguleringen på slutten av 1960-tallet og tidlig på 1970-tallet da  banker og private kontorer flyttet ut, og området ble i stedet fylt av departementenes kontorer i det som kom til å bli kalt «Departementsstaden».
Carrie (2013)

Om filmen

Filmen er regissert av Kimberly Peirce, skrevet av Roberto Aguirre-Sacasa basert på romanen med samme navn av Stephen King, og har Chloë Grace Moretz og Julianne Moore i hovedrollene.
Filmen er en nyinnspilling av Carrie (1976).

Tagline

"You will know her name."

Handling

Carrie White (Chloë Grace Moretz) er en ensom tenåring som blir mobbet på skolen og som blir overbeskyttet av sin dypt religiøse mor (Julianne Moore). Imidlertid har hun en stor hemmelighet; hun har telekinese - evnen til å kunne bevege på gjenstander uten å berøre dem. Når hun endelig føler at klassekompisene tar mobbingen for langt på skoledansen, bestemmer Carrie seg for å slå tilbake mot dem ved hjelp av sine overnaturlige evner.
Henry Edward Bird

Liv og karriere

Som 21-åring ble Bird invitert til den store sjakkturneringen i London 1851. Dette var en ren utslagsturnering og Bird røk ut allerede i første runde med sifrene 1,5-2,5 mot Bernhard Horwitz. I 1858 spilte han enkelte partier mot Paul Morphy og i 1866 tapte han en match mot sjakkverdensmester  Wilhelm Steinitz. Han tapte også mot  Emanuel Lasker i 1890 med resultatet 3,5-8,5 og i 1892 med 0-5. Tapene til tross, Bird hadde en orignal spillestil og var en respektert mann i sjakkverdenen.
I New York 1876 vant Bird den første skjønnhetsprisen i sjakkhistorien, en sølvpokal for partiet mot  James Mason.
Bird skrev enkelte sjakkbøker, blant annet Chess masterpieces (1875) og Chess history and reminiscences (1893), og komponerte noen sjakkoppgaver.
Birds navn lever videre gjennom Birds åpning (1.f2-f4) og Birds forsvar i spansk åpning.
Norair

Norair er navnet den norske helikoptervingen som er stilt til rådighet for internasjonale oppdrag for bl.a. Nato og FN.
Norair var stilt til rådighet for FNs fredsbevarende styrker i Libanon (UNIFIL) (1978–79). Den 3. februar 1979 krasjer et norsk helikopter i et luftspenn i Sør-Libanon og seks mennesker omkommer, derav fire nordmenn. Den 26. juli samme år reiser Norair hjem fra Libanon, og overlater oppgaven til italienske Italair.
Den norske helikoptervingen på fire helikoptre ble etablert som del av UNPROFOR sommeren 1993 og opererte ut fra Blue Factory i Bosnia-Hercegovina til høsten 1995. 
Under navnet LIS/Helikopter var vingen i Kosovo (2001). 
FIST-L/H var en av Luftforsvarets innsatsstyrker for deltakelse i internasjonale fredsoperasjoner.
Stordal Idrottslag

4. divisjon 2013

Kilde: fotball.no
Gloucester

Historie

I romersk tid het stedet Glevum. Den romerske bosetningen ble grunnlagt under Nerva. Tradisjonen forteller at det lå en eldre britisk bosetning der, men det er uklart om dette er riktig. Deler av de romerske murene er bevart, og det er gjort en rekke funn av romerske gjenstander og mynter.
Etter slutten på den romerske perioden styrte Vortigerns bestefar byen i en periode, ifølge Historia Britonum. Etter slaget ved Deorham i 577 tok Wessex kontroll over byen.
I 681 ble klosteret grunnlagt av Aethelred av Mercia, som abdiserte og levde som munk der. Frem til normannernes erobring ble området styrt av en portreeve, med et slott som ofte ble besøkt av kongen. Det ble slått mynt i Gloucester. Jarlen Godwin av Wessex (død 1053) er den første kjente herre over området.
Kong Henrik II gav byen dens første charter i 1155. Borgerne fikk noen av de samme privilegier som borgerne i London og Winchester. Et senere charter fra samme konge gav rett til fri ferdsel på Severn. Richard I bekreftet det første charteret i 1194, og Johan uten land utvidet privilegiene i 1200, blant annet ved å frita byen for tollved handel innenfor riket.
I 1483, under Richard III ble byen et korporativt grevskap. Dette ble bekreftet i 1489 og 1510, og rettighetene ble utvidet under både Elisabeth I og Jakob I.
Under den engelske borgerkrigen var beleiringen av Gloucester i 1643 en viktig trefning. Parliamentarianerne, som var beleiret i byen, seiret.
Gloucester var inntil konstruksjonen av Severn Bridge i 1966 det nederste krysningspunktet på elven. Broen som Thomas Telford bygde i 1829 ved Over står fortsatt, men den er for svak og smal for moderne trafikk, som siden 1974 har gått over en ny bro ved siden av.
Arbeidsrelaterte sykdommer

Arbeidsrelaterte sykdommer defineres som sykdommer eller plager som skyldes og / eller forverres av arbeidsmiljøet. Denne kategorien inkluderer både yrkessykdommer og andre sykdommer og plager som ikke er nevnt i forskrift om yrkessykdommer § 13-4 som post–traumatisk lidelse eller  muskelskjelettplager.
Leger har en lovpålagt meldeplikt til å melde arbeidsrelatert sykdom til Arbeidstilsynet som er hjemlet i § 5-3 av arbeidsmiljøloven. Arbeidstilsynets Register over Arbeidsrelaterte Sykdommer er grunnlag basert på disse meldingene. Gjennomsnittlig mottar Arbeidstilsynet 3000 slike meldinger hvert år og det er ca. 500 leger som melder. Underrapportering av arbeidsrelaterte sykdommer er meget omfattende siden kun 5–6 % av praktiserende norske leger melder.
Stavanger stasjon

Endestasjon for Jærbanen

Stasjonen ble åpnet i 1878 da Jærbanen sto ferdig. Stasjonsområdet besto da av et vanntårn som forsynte togene med vann fra Kannikbekken og et kullager. De sto ved siden av hverandre inntil jernbanelinja, på sørsida av linja. Stasjonsbygningen var ikke stor, men var utstyr med en perrong med tak. På nordsiden av linja lå lokomotivstallen og verkstedsbygningen. Godstrafikken gikk til Torget der det var en godsstasjon.

Endestasjon for Sørlandsbanen

I 1944 ble Sørlandsbanen åpnet frem til Stavanger.
Sakmarskja kraftverk

Sakmarskaja kraftverk (russisk: Сакмарская ТЭЦ, Sakmarskaja TETs) er et varmekraftverk nær Orenburg i Orenburg oblast, Russland. Det eies og opereres av et regionalt kraftselskap, og har en produksjonskapasitet på 455 MW. Brenselstype er naturgass og fyringsolje.
Xysticus lineatus

Utbredelse

Xysticus lineatus er utbredt i Europa. Den finnes i Norge.

Utseende

Xysticus lineatus er lyst eller litt mørkere brun eller rødbrun, med lysere eller mørkere flekker. Mange av artene i slekten Xysticus er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne. Hos krabbeedderkopper er de to fremste beina ekstra kraftige og lange, mens de to bakerste beina er kortere.